ประจำเดือนมา 29 เม.ย.ถึง 1พ.ค.เดือนต่อมา 24 พ.ค.แค่วันเดียว แผ่นอนามัย1แผ่นยังไม่เต็มเลยค่ะ จากนั้น ปจด.ก็ไม่มาอีกเลย หนึ่งเดือนที่ผ่านมารู้สึกเจ็บหน่วงๆท้องน้อย เจ็บเป็นพักๆค่ะ ไม่ได้เจ็บตลอด มีอาการคัดเต้านมด้วยค่ะ ใช่อาการของคนท้องมั้ยคะ
สวัสดีค่ะ ประจำเดือนคือการหลุดลอกของเยื่อบุผนังมดลูกในแต่ละเดือน เป็นสัญญาณว่าไม่ได้ตั้งครรภ์ รอบเดือนปกติจะอยู่ที่ 22-35 วัน หากมาช้ากว่านี้ถือว่ามาช้าประจำเดือนมาช้ามีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำหลายใบในรังไข่ในกรณีอาจเกิดจากการตั้งครรภ์หากมีเพศสัมพันธ์ไม่ได้ป้องกัน สามารถซื้อชุดตรวจการตั้งครรภ์มาตรวจเองเบื้องต้น ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันค่ะสังเกตอาการถ้ามีเลือดออกผิดปกติจากช่องคลอด มีก้อนเลือด เศษเนื้อเยื่อปน และปวดหน่วงท้องน้อย ซึ่งอาจเป็นภาวะแทรกซ้อนของการตั้งครรภ์ ควรรีบไปพบแพทย์